60o

ΔΗΜΟΤΙΚΟ ΣΧΟΛΕΙΟ ΑΘΗΝΩΝ

**ΕΣΩΤΕΡΙΚΟΣ ΚΑΝΟΝΙΣΜΟΣ**

**ΛΕΙΤΟΥΡΓΙΑΣ ΤΟΥ ΣΧΟΛΕΙΟΥ**

|  |
| --- |
| **ΤΑΥΤΟΤΗΤΑ ΤΟΥ ΣΧΟΛΕΙΟΥ** |
| **60ο 12/θέσιο Δημοτικό Αθηνών** | **Α΄Διεύθυνση A’/θμιας****Εκπαίδευσης Αθήνας** |
|  | Κωδικός Σχολείου (ΥΠAIΘ) | **9050303** |
| ΣΤΟΙΧΕΙΑ |
| Έδρα του Σχολείου (διεύθυνση) | ΑΙΜΟΝΟΣ ΚΑΙ ΤΗΛΕΦΑΝΟΥΣ |
| Τηλέφωνο | 2105129540 |  |
| e-mail | mail@60dim-athin.att.sch.gr |  |
| Διευθύντρια Σχολικής Μονάδας | ΖΑΧΟΥΛΟΥ ΔΕΣΠΟΙΝΑ |
| Υποδιευθυντής | ΑΘΑΝΑΣΑΚΗ ΜΑΡΘΑ |
| Πρόεδρος Συλλόγου Γονέων/Κηδεμόνων | ΚΙΤΣΙΟΥ ΑΝΑΣΤΑΣΙΑ |

ΠΙΝΑΚΑΣ ΠΕΡΙΕΧΟΜΕΝΩΝ

[ΠΙΝΑΚΑΣ ΠΕΡΙΕΧΟΜΕΝΩΝ 3](#_Toc90837341)

[ΕΙΣΑΓΩΓΗ 4](#_Toc90837342)

[1. ΒΑΣΙΚΕΣ ΑΡΧΕΣ ΚΑΙ ΣΤΟΧΟΙ ΤΟΥ ΕΣΩΤΕΡΙΚΟΥ ΚΑΝΟΝΙΣΜΟΥ ΛΕΙΤΟΥΡΓΙΑΣ 5](#_Toc90837343)

[2. ΛΕΙΤΟΥΡΓΙΑ ΣΧΟΛΕΙΟΥ 6](#_Toc90837344)

[2.1 Φοίτηση 7](#_Toc90837345)

[2.2 Άφιξη στο σχολείο 7](#_Toc90837346)

[2.3 Διάλειμμα 8](#_Toc90837347)

[2.4 Αποχώρηση από το σχολείο 9](#_Toc90837348)

[2.5 Ασφάλεια μαθητών/τριών 10](#_Toc90837349)

[2.6 Ολοήμερο Σχολείο 10](#_Toc90837350)

[3. ΣΥΜΠΕΡΙΦΟΡΑ ΜΑΘΗΤΩΝ/ΤΡΙΩΝ – ΠΑΙΔΑΓΩΓΙΚΟΣ ΕΛΕΓΧΟΣ 11](#_Toc90837351)

[3.1 Οι Μαθητές/μαθήτριες 11](#_Toc90837352)

[3.2 Εξωσχολικά αντικείμενα 12](#_Toc90837353)

[3.3 Παιδαγωγικός έλεγχος 12](#_Toc90837354)

[3.4 Επίδοση και αξιολόγηση μαθητών 12](#_Toc90837355)

[3.5 Σχολικές Εκδηλώσεις - Δραστηριότητες 13](#_Toc90837356)

 3.6 Ποιότητα του Σχολικού Χώρου……………………………………………………………………………………………………………………….13

 4.ΠΡΟΛΗΨΗ ΦΑΙΝΟΜΕΝΩΝ ΒΙΑΣ ΚΑΙ ΣΧΟΛΙΚΟΥ ΕΚΦΟΦΙΣΜΟΥ……………………………………………………………………………… 14

[5. ΣΥΝΕΡΓΑΣΙΑ ΜΕ ΤΟΥΣ ΓΟΝΕΙΣ 14](#_Toc90837358)

[5.1 Σχολείο – Γονείς-Κηδεμόνες 14](#_Toc90837359)

[5.2 Ενημέρωση Γονέων-Κηδεμόνων 15](#_Toc90837360)

[5.3 Σχολείο - Φορείς 15](#_Toc90837361)

6. ΠΟΛΙΤΙΚΗ ΠΡΟΣΤΑΣΙΑ ΑΠΟ ΠΙΘΑΝΟΥΣ ΚΙΝΔΥΝΟΥΣ ……………………………………………………………………………………………… 16

[7. ΔΙΑΔΙΚΑΣΙΕΣ ΔΙΑΣΦΑΛΙΣΗΣ ΤΗΣ ΕΦΑΡΜΟΓΗΣ ΤΟΥ 16](#_Toc90837363)

ΕΙΣΑΓΩΓΗ

Αγαπητοί γονείς και μαθητές/τριες

Η νέα σχολική χρονιά είναι πρωτόγνωρη και θα υπάρξουν πολλές αλλαγές σχετικές με λειτουργικά θέματα του σχολείου, τις οποίες καλούμαστε να κατανοήσουμε και να εφαρμόσουμε. Η προσαρμογή όλων κρίνεται αναγκαία για τη διατήρηση μιας ασφαλούς καθημερινότητας. Η συνεργασία όλων των μελών της Σχολικής Κοινότητας είναι απαραίτητη για την υλοποίηση του κοινού μας στόχου.

Ειδικότερα για το σχολικό έτος 2021-2022 έχει ληφθεί μέριμνα για αποφυγή του συνωστισμού και περιορισμός των επαφών μεταξύ παιδιών-γονέων-προσωπικού κατά την προσέλευση και αποχώρηση από το σχολείο.

Το σχολείο είναι ο χώρος εργασίας μας, το δεύτερο σπίτι μας και προσφέρει αγωγή και εκπαίδευση με στόχο την ολοκληρωμένη ανάπτυξη της προσωπικότητας κάθε μαθητή. Για να λειτουργήσει ομαλά και αποδοτικά όλα τα μέλη της σχολικής κοινότητας (μαθητές, εκπαιδευτικοί, γονείς) αποδέχονται και σέβονται τα δικαιώματα και τις υποχρεώσεις τους.

Ο παρών κανονισμός συντάχθηκε ύστερα από εισήγηση της Διευθύντριας της σχολικής μονάδας με τη συμμετοχή όλων των μελών του Συλλόγου Διδασκόντων και των μελών του διοικητικού συμβουλίου του Συλλόγου Γονέων και Κηδεμόνων, καθώς και εκπροσώπου του οικείου Δήμου. Ο Εσωτερικός Κανονισμός Λειτουργίας του Σχολείου συμβάλλει στην ομαλή σχολική ζωή, στη συνεργασία, στην αλληλεγγύη, στον δημοκρατικό διάλογο και στην αποδοχή της διαφορετικότητας.

Σκοπός του Εσωτερικού Κανονισμού Λειτουργίας του Σχολείου είναι η θεμελίωση ενός πλαισίου που υποστηρίζει το εκπαιδευτικό έργο και την απρόσκοπτη συμμετοχή όλων στην εκπαιδευτική διαδικασία, τη διαμόρφωση κλίματος που στηρίζει την ολόπλευρη ανάπτυξη της προσωπικότητας των μαθητών/μαθητριών, την εξασφάλιση της σωματικής ασφάλειας και της συναισθηματικής πλήρωσης όλων των μελών της σχολικής κοινότητας, κ.ά.

Ευελπιστούμε στην εποικοδομητική συνεργασία μαθητών και γονέων με το προσωπικό του Σχολείου, προκειμένου να διευκολυνθούν οι κοινές επιδιώξεις όλων μας: η αγωγή, η κατάρτιση, η καλλιέργεια και η ασφάλεια των μαθητών.

1. ΒΑΣΙΚΕΣ ΑΡΧΕΣ ΚΑΙ ΣΤΟΧΟΙ ΤΟΥ ΕΣΩΤΕΡΙΚΟΥ ΚΑΝΟΝΙΣΜΟΥ ΛΕΙΤΟΥΡΓΙΑΣ

Ο Κανονισμός, περιλαμβάνει όρους και κανόνες, κατανομή αρμοδιοτήτων και ευθυνών, δικαιωμάτων και υποχρεώσεων, για όλα τα μέλη της σχολικής κοινότητας έτσι ώστε να διαμορφώνεται στο σχολείο ένα παιδαγωγικό και διδακτικό κλίμα που διευκολύνει την απρόσκοπτη, μεθοδική και αποτελεσματική λειτουργία του. Ταυτόχρονα οι δυσκολίες και τα προβλήματα που προκύπτουν αντιμετωπίζονται από τα μέλη της σχολικής κοινότητας ως προκλήσεις και ευκαιρίες βελτίωσης, ανάπτυξης και ενδυνάμωσης παιδαγωγικών, διδακτικών, και άλλων πρακτικών.

Βασικοί στόχοι του Κανονισμού είναι οι μαθητές/μαθήτριες να διαμορφώσουν την προσωπικότητά τους, να διαπαιδαγωγηθούν με τον καλύτερο δυνατό τρόπο και να αποκτήσουν δεξιότητες οι οποίες έχουν βασικό και κυρίαρχο ρόλο στη μαθησιακή διαδικασία και ταυτόχρονα αποτελούν δεξιότητες ζωής, όπως η δημιουργικότητα, ο αυτοέλεγχος, η συναίσθηση της ευθύνης, η συνεργασία, η ενσυναίσθηση, ο αμοιβαίος σεβασμός, η αλληλοκατανόηση, η αποδοχή της διαφορετικότητας, ο σεβασμός όλων σε κοινούς συμφωνημένους κανόνες, η περιβαλλοντική συνείδηση, η προστασία της υγείας, καθώς και η εδραίωση της ισότητας, της αλληλεγγύης και της δημοκρατίας.

Μέσω των συμφωνημένων αρχών/κατευθύνσεων του Κανονισμού του Σχολείου μας επιδιώκεται:

* Να εξασφαλίζεται ένα υποστηρικτικό πλαίσιο για να πραγματοποιείται με επιτυχία το εκπαιδευτικό έργο και η απρόσκοπτη συμμετοχή όλων στην εκπαιδευτική διαδικασία.
* Να καλλιεργείται κατάλληλο κλίμα για την ανάπτυξη της προσωπικότητας του/της κάθε μαθητή/μαθήτριας αλλά και όλων των μελών της σχολικής κοινότητας.
* Να διασφαλίζεται η σωματική και ψυχική υγεία όλων των μελών της σχολικής κοινότητας.
* Να δημιουργούνται οι συνθήκες αξιοπρεπών και αποδοτικών συνθηκών διδασκαλίας, μάθησης και εργασίας.
1. ΛΕΙΤΟΥΡΓΙΑ ΣΧΟΛΕΙΟΥ

Η έναρξη, η λήξη, η διάρκεια μαθημάτων του υποχρεωτικού προγράμματος και του ολοήμερου, τα διαλείμματα, ο χρόνος διδασκαλίας κάθε διδακτικού αντικειμένου καθώς και η έναρξη και λήξη του διδακτικού έτους καθορίζονται από τις κείμενες διατάξεις και αποφάσεις του ΥΠΑΙΘ.

Το ημερήσιο διδακτικό ωράριο, διαμορφώνεται ως εξής:

*ΥΠΟΧΡΕΩΤΙΚΟ ΠΡΟΓΡΑΜΜΑ*

* **υποδοχή** των μαθητών στο σχολείο: 08:00 - 08:15
* **έναρξη** υποχρεωτικού προγράμματος: 08:15
* **λήξη** υποχρεωτικού προγράμματος - αποχώρηση μαθητών: 13:15 (εξάωρο)

*ΟΛΟΗΜΕΡΟ ΠΡΟΓΡΑΜΜΑ*

*(μόνο για τους μαθητές του σχολείου που συμμετέχουν στο Ολοήμερο)*

- πρωινή ζώνη 7:00΄ – 8:00΄

* **έναρξη** λειτουργίας των δραστηριοτήτων Ολοήμερου Προγράμματος: 13:20΄
* **λήξη** των δραστηριοτήτων Ολοήμερου Προγράμματος: 16:00΄

Η κατανομή των διδακτικών ωρών και των διαλειμμάτων του σχολείου, καθώς και η διάρκειά τους, παρουσιάζονται στον παρακάτω πίνακα:

|  |  |  |
| --- | --- | --- |
| **ΩΡΕΣ** | **ΔΙΑΡΚΕΙΑ** |  |
| 07:00 – 07:15 | 15΄ | Υποδοχή μαθητών Π.Ζ. |
| 07:15 - 08:00 | 45΄ | ΠΡΩΙΝΗ ΖΩΝΗ |
| ***ΠΡΩΙΝΟ ΥΠΟΧΡΕΩΤΙΚΟ ΠΡΟΓΡΑΜΜΑ*** |
| 08:00- 08:15 | 15΄ | Υποδοχή μαθητών |
| 08:15 - 09:00 | 45΄ | 1η διδακτική ώρα |
| 09:00 - 09:40 | 40΄ | 2η διδακτική ώρα |
| 09:40- 10:00 | 20΄ | Διάλειμμα |
| 10:00- 10:45 | 45΄ | 3η διδακτική ώρα |
| 10:45-11:30 | 45΄ | 4η διδακτική ώρα |
| 11:30- 11:45 | 15΄ | Διάλειμμα |
| 11:45- 12:25 | 40΄ | 5η ΔΙΔΑ ώρα |
| 12:25- 12:35 | 10΄ | Διάλειμμα |
| 12:35- 13:15 | 40΄ | 6η ώρα |
| ***ΟΛΟΗΜΕΡΟ ΠΡΟΓΡΑΜΜΑ*** |
| 13:15- 13:25 | 10΄ | Διάλειμμα |
| 13:25- 14:00 | 35΄ | Φαγητό - Ξεκούραση |
| 14:00- 14:15 | 15΄ | Διάλειμμα |
| 14:15- 15:00 | 45΄ | 1η ώρα |
| 15:00- 15:15 | 15΄ | Διάλειμμα |
| 15:15- 16:00 | 45΄ | 2η ώρα |

Οι γονείς - κηδεμόνες των μαθητών που είναι εγγεγραμμένοι στο Ολοήμερο Πρόγραμμα δηλώνουν από την αρχή της σχολικής χρονιάς την ακριβή ώρα αποχώρησης από το σχολείο στις **15:00** ή στις **16:00.**

* 1. Φοίτηση

Η φοίτηση των μαθητών, σύμφωνα με την ισχύουσα Νομοθεσία, είναι **υποχρεωτική**.

Οι μαθητές τηρούν το ωράριο του καθημερινού προγράμματος. Ιδίως τηρούν την ώρα έναρξης των μαθημάτων και κάθε άλλης σχολικής εκδήλωσης.

Η απουσία τους από τα μαθήματα δικαιολογείται μόνον όταν συντρέχει σοβαρός λόγος (ασθένεια, έκτακτα οικογενειακά γεγονότα κ.ά.). Σε περίπτωση που ένας μαθητής απουσιάζει, πρέπει να ενημερώνεται ο εκπαιδευτικός της τάξης για το λόγο της απουσίας και όταν η απουσία είναι πολυήμερη ή επαναλαμβανόμενη ενημερώνεται και η Δ/νση του σχολείου.

Σε περίπτωση που γονέας χρειαστεί, για ειδικό λόγο, να πάρει το παιδί του πριν τη λήξη των μαθημάτων, χρειάζεται να ενημερώσει εγκαίρως τον εκπαιδευτικό της τάξης και τη Δ/νση του Σχολείου.

Για τη συμμετοχή των μαθητών στο μάθημα της Φυσικής Αγωγής, καθώς και τις αθλητικές δραστηριότητες του σχολείου, απαραίτητο είναι οι Μαθητές των **Α'** και **Δ΄** τάξεων να προσκομίσουν εγκαίρως το **Α**τομικό **Δ**ελτίο **Υ**γείας **(ΑΔΥΜ)**.

* 1. Άφιξη στο σχολείο

Η άφιξη των μαθητών γίνεται ως εξής:

* από τις **07:00** μέχρι τις **07:15** για τους μαθητές που συμμετέχουν στο πρόγραμμα της ΠΡΩΙΝΗΣ ΖΩΝΗΣ
* Από τις **08:00** μέχρι τις **08:15** για τους υπόλοιπους μαθητές
* Μετά την είσοδο των μαθητών στον αύλειο χώρο του Σχολείου οι μαθητές κατευθύνονται στις τάξεις τους.
* Για λόγους ασφαλείας των μαθητών αλλά και για την ομαλή λειτουργία του προγράμματος **οι αυλόπορτες κλείνουν στις 8:15**.
* Η είσοδος γίνεται από την **ΑΙΜΟΝΟΣ**. Η καθυστερημένη πρωινή προσέλευση μαθητών στο σχολείο δημιουργεί σοβαρό παιδαγωγικό πρόβλημα στη λειτουργία του σχολείου, γι’ αυτό οι γονείς/κηδεμόνες φροντίζουν οι μαθητές να είναι συνεπείς στην ώρα τους.
* Η είσοδος στο προαύλιο επιτρέπεται μόνο στους μαθητές και το προσωπικό του σχολείου. **Οι ενήλικες** που συνοδεύουν τα παιδιά τους, αφού βεβαιωθούν ότι αυτά εισήλθαν στο προαύλιο, **παραμένουν έξω από αυτό**. Η παραμονή τους δημιουργεί ποικίλα προβλήματα. Άλλωστε η πρωινή προσευχή γίνεται στις αίθουσες διδασκαλίας και δεν υπάρχουν ανακοινώσεις από μικροφώνου.
* Η είσοδος στον αύλειο χώρο του Σχολείου γονέων- κηδεμόνων και άλλων επισκεπτών θα γίνεται μόνο κατόπιν **ραντεβού** με το σχολείο και δήλωση της επίσκεψης στην πλατφόρμα του edupass και πάντα με τη χρήση μάσκας.

Email σχολείου: [mail@60dim-athin.att.sch.gr](file://localhost/C%3A/Users/Boss/Downloads/mail%4060dim-athin.att.sch.gr) , Τηλέφωνο επικοινωνίας: **2105129540**

* **Η χρήση μάσκας είναι υποχρεωτική** για τους μαθητές , τους εκπαιδευτικούς και το λοιπό προσωπικό σε όλους τους χώρους της σχολικής μονάδας.
	1. Διάλειμμα

Κατά τη διάρκεια του διαλείμματος όλοι οι μαθητές βγαίνουν από τις αίθουσες, οι μαθητές των Α΄ Β΄ και Γ΄ τάξεων κατεβαίνουν από τη σκάλα που βρίσκεται προς το κυλικείο και οι μαθητές των Δ΄ Ε΄ και ΣΤ΄ τάξεων κατεβαίνουν στο προαύλιο από τη σκάλα που βρίσκεται προς τα γραφεία και κατευθύνονται στον χώρο που έχει οριστεί με σήμανση για το τμήμα τους, ώστε να μην υπάρχει ανάμειξη μαθητών/τριών διαφορετικών τμημάτων στο προαύλιο. **Ο κάθε εκπαιδευτικός φροντίζει για τον αερισμό και την καθαριότητα της τάξης του και εξέρχεται τελευταίος, αφού κλειδώσει την αίθουσα. Δεν επιτρέπεται η παραμονή των μαθητών στις αίθουσες ή στους διαδρόμους του σχολείου.**

Σε περίπτωση κακοκαιρίας οι μαθητές παραμένουν αποκλειστικά σε προστατευμένους χώρους που ορίζονται από τους εκπαιδευτικούς και είναι ιδιαίτερα προσεκτικοί. **Κανένας μαθητής και για κανένα λόγο δε μένει μέσα στην αίθουσα μόνος του.**

Κατά τη διάρκεια του διαλείμματος δεν επιτρέπεται κανένας ανήλικος ή ενήλικος να παρακολουθεί, να συνομιλεί ή να δίνει αντικείμενα σε μαθητές/τριες του σχολείου από τα κάγκελα του προαύλιου χώρου. Εάν επιθυμεί να δώσει φαγητό στο παιδί του καλό είναι να παραδίδεται αυτό από τον γονέα/κηδεμόνα σε εφημερεύοντα δάσκαλο του σχολείου.

Καθημερινά στον αύλειο χώρο εφημερεύουν 3 εκπαιδευτικοί, ένας στο χώρο που βρίσκονται τα τμήματα των Ε΄- ΣΤ΄ τάξεων, ένας στο χώρο που βρίσκονται τα τμήματα των Α΄-Δ ΄ τάξεων και ένας στο χώρο των Β΄- Γ΄ τάξεων και επιβλέπει το διάδρομο προς τις τουαλέτες.

Για κάθε τάξη έχει καθοριστεί συγκεκριμένος χώρος προαυλισμού, ώστε να αποφεύγονται ατυχήματα. Οι μαθητές οφείλουν να προαυλίζονται μόνο στο χώρο που έχει καθοριστεί για την τάξη τους.

* + - η **Α΄ τάξη** στον αύλειο μπροστά από τη σημαία
		- **η Β΄** τάξη στον αύλειο χώρο προς τις βρύσες,
		- η **Γ΄** τάξη στον αύλειο χώρο προς την ΤΗΛΕΦΑΝΟΥΣ
		- η **Δ**΄τάξη στο χώρο προς την είσοδο της οδού Αίμονος
		- η **Ε΄** τάξη στον χώρο που έχει οριστεί στα γήπεδα προς τη γωνία και
		- η **Στ΄** τάξη στον χώρο που έχει οριστεί στα γήπεδα προς την Αίμονος.

Στον προαύλιο χώρο **απαγορεύονται τα παιχνίδια( κούκλες, αυτοκινητάκια κ.ά.) , κάθε είδους μπάλα ή μπαλάκια**, τόσο στο πρωινό όσο και στο ολοήμερο .

Το διάλειμμα είναι χρόνος παιχνιδιού, ανάπτυξης κοινωνικών σχέσεων αλλά και χρόνος κάλυψης φυσικών αναγκών (φαγητό, νερό, τουαλέτα). Εάν προκύψει οποιοδήποτε πρόβλημα οι μαθητές απευθύνονται στους **εφημερεύοντες δασκάλους,** που βρίσκονται στο προαύλιο.

* 1. Αποχώρηση από το σχολείο
* Η αποχώρηση των μαθητών/τριών πραγματοποιείται με τη λήξη του διδακτικού ωραρίου της τάξης σύμφωνα με την ΥΠΕΥΘΥΝΗ ΔΗΛΩΣΗ που έχει υπογράψει ο γονέας-κηδεμόνας.
* Αποχώρηση μαθητή/τριας από το σχολείο πριν τη λήξη του διδακτικού ωραρίου, γίνεται μόνο σε εξαιρετικές περιπτώσεις, από τους γονείς και εφόσον έχουν ληφθεί όλα τα απαραίτητα μέτρα για την ασφάλειά του/της .
* Οι μαθητές/τριες που συνοδεύονται καθημερινά κατά την αποχώρησή τους, περιμένουν τον κηδεμόνα τους, ακόμα και αν αυτός καθυστερήσει και **δε φεύγουν ποτέ από το σχολείο ασυνόδευτοι.**

Η αποχώρηση των μαθητών από το σχολείο, υπό την εποπτεία των εκπαιδευτικών που έκαναν μάθημα την τελευταία ώρα, γίνεται ως εξής:

Λίγο πριν το τέλος του εξάωρου οι μαθητές συνοδεύονται στην έξοδο από τους εκπαιδευτικούς που διδάσκουν την τελευταία ώρα και αποχωρούν κατά το τρέχον σχολικό έτος 2021-2022 λόγω COVID-19, από τις εξόδους του σχολείου ως εξής:

* + Οι μαθητές της **Α΄** τάξης αποχωρούν από την **ΑΙΜΟΝΟΣ στις 13:05΄** .
	+ Οι μαθητές της **Β’** τάξης αποχωρούν από την **ΑΙΜΟΝΟΣ στις 13:10΄**.
	+ Οι μαθητές της **Γ΄** τάξης αποχωρούν από την **ΑΙΜΟΝΟΣ** στις **13:15**΄.
	+ Οι μαθητές της **Δ΄** τάξης αποχωρούν από την **ΤΗΛΕΦΑΝΟΥΣ** στις **13:05΄.**
	+ Οι μαθητές της **Ε΄** τάξης αποχωρούν από την **ΤΗΛΕΦΑΝΟΥΣ** στις **13:10**΄.
	+ Οι μαθητές της **ΣΤ**΄ τάξης αποχωρούν από την ΤΗΛΕΦΑΝΟΥΣ στις **13:15΄**.

Οι μαθητές που θα παραμείνουν να παρακολουθήσουν το ολοήμερο πρόγραμμα θα μείνουν στον αύλειο χώρο μέχρι 13:15 με την επίβλεψη του εκπαιδευτικού που είχαν την τελευταία ώρα, ενώ από τις 13:15΄-13:20΄ με την επίβλεψη των εφημερευόντων του πρωινού προγράμματος.

Στο τέλος του **ολοήμερου προγράμματος** οι μαθητές που είναι εγγεγραμμένοι σε αυτό αποχωρούν από την έξοδο της οδού ΑΙΜΟΝΟΣ σύμφωνα με την ώρα αναχώρησης που έχουν δηλώσει οι γονείς- κηδεμόνες τους στην αρχή της σχολικής χρονιάς, δηλαδή **15:00** ή **16.00**.

Η ευθύνη για την ασφάλεια των παιδιών μετά τη λήξη του ωραρίου λειτουργίας του σχολείου ανήκει αποκλειστικά στους γονείς-κηδεμόνες, οι οποίοι **πρέπει να προσέρχονται έγκαιρα για την παραλαβή τους** και να περιμένουν στον χώρο που τους έχει οριστεί εξωτερικά από τις εισόδους – εξόδους του σχολείου.

Κάθε καθυστέρηση στην προσέλευση των συνοδών δημιουργεί κινδύνους για την ασφάλεια των μαθητών.

Για οποιαδήποτε αλλαγή στο πρόγραμμα ή άλλων ανακοινώσεων οι γονείς θα ενημερώνονται από το σχολείο

* + - με γραπτή ανακοίνωση
		- με ανακοίνωση στον πίνακα ανακοινώσεων που βρίσκεται στην Αίμονος
		- μέσω ηλεκτρονικού ταχυδρομείου
		- ή μέσω της ιστοσελίδας του σχολείου.
	1. Ασφάλεια μαθητών/τριών
* Κάθε παιδί έχει πάντα μαζί του στο σχολείο τουλάχιστον **δύο μάσκες** (σε ξεχωριστά σακουλάκια η καθεμιά). Χρησιμοποιεί πάντα καθαρή και χωρίς φθορές μάσκα. Καλό θα είναι να έχει ένα ειδικό τσαντάκι όπου θα φυλάσσει τα προσωπικά του είδη (μάσκες, αντισηπτικό).Το τσαντάκι αυτό θα το έχει πάνω του κατά την διάρκεια όλων των διαλειμμάτων.
* Συστήνεται η χρήση ατομικού μπουκαλιού ή παγουριού από το κάθε παιδί. Τα παιδιά δεν πρέπει να πίνουν νερό απευθείας από τη βρύση με το στόμα, καθώς και να χρησιμοποιούν κοινά σκεύη όπως ποτήρια και μπουκάλια.
* Το κάθε παιδί θα πρέπει να χρησιμοποιεί μόνο τα δικά του αντικείμενα. Αποφυγή κοινής χρήσης των μολυβιών, των στυλό, των μαρκαδόρων και άλλων προσωπικών αντικειμένων.
* Τα παιδιά **ΔΕΝ** πρέπει να φέρνουν μαζί τους παιχνίδια στο σχολείο (π.χ. μπάλες, παιχνίδια κλπ.).
* Η φοίτηση των μαθητών/τριών στα Δημοτικά Σχολεία παρακολουθείται από τον/την εκπαιδευτικό της τάξης και καταγράφονται οι καθημερινές απουσίες.
* Σε περίπτωση εμφάνισης ακόμα και ήπιων συμπτωμάτων συμβατών με λοίμωξη COVID-19 (π.χ. βήχας, πυρετός, πονόλαιμος, γαστρεντερικά συμπτώματα) συστήνεται παραμονή στο σπίτι και **ενημέρωση** των υπευθύνων.
* Εάν κάποιο παιδί εμφανίσει συμπτώματα συμβατά με λοίμωξη COVID-19, γίνεται επικοινωνία με την οικογένεια για παραλαβή του παιδιού και απομόνωση σε προκαθορισμένο καλά αεριζόμενο χώρο, με επίβλεψη, μακριά από τα υπόλοιπα παιδιά και εφαρμογή μάσκας.
* Οι μαθητές δεν επιτρέπεται να έχουν στην κατοχή τους κινητά τηλέφωνα ή οποιαδήποτε άλλη ηλεκτρονική συσκευή ή παιχνίδι που διαθέτει σύστημα επεξεργασίας εικόνας και ήχου εντός του σχολικού χώρου.
	1. Ολοήμερο Σχολείο
* Για το Ολοήμερο Πρόγραμμα η λήψη των γευμάτων γίνεται στο **θρανίο** των παιδιών στην αίθουσα που έχει οριστεί για το Ολοήμερο Πρόγραμμα, τηρώντας τα απαραίτητα μέτρα.
* Το γεύμα των μαθητών/τριών παρασκευάζεται στο σπίτι με ευθύνη των γονέων/κηδεμόνων τους.
* Συνιστάται η χρήση σκευών μιας χρήσης, αν είναι εφικτό, ή αυστηρά ατομικών σκευών, καθώς και η ενημέρωση των μαθητών να μην μοιράζονται μεταξύ τους φαγητό/ή και νερό. Ακόμη συνιστάται τα παιδιά να χρησιμοποιούν αλκοολούχο **αντισηπτικό διάλυμα χεριών πριν τη λήψη του γεύματος.**
1. ΣΥΜΠΕΡΙΦΟΡΑ ΜΑΘΗΤΩΝ/ΤΡΙΩΝ – ΠΑΙΔΑΓΩΓΙΚΟΣ ΕΛΕΓΧΟΣ
	1. Οι μαθητές/μαθήτριες
* Οφείλουν να συμπεριφέρονται με σεβασμό και ευγένεια προς το εκπαιδευτικό προσωπικό, τους συμμαθητές τους και προς όλα τα πρόσωπα που βοηθούν στο έργο του Σχολείου.
* Προσπαθούν να λύνουν τις αντιθέσεις ή διαφωνίες με διάλογο, ακολουθώντας διαδοχικά τα παρακάτω βήματα:
1. Συζητούν άμεσα και ειρηνικά με αυτόν που έχουν τη διαφορά.
2. Απευθύνονται στον υπεύθυνο εκπαιδευτικό τμήματος ή στους εφημερεύοντες εκπαιδευτικούς.
3. Απευθύνονται στη Διευθύντρια.
* Κατά τη διάρκεια των μαθημάτων οι μαθητές οφείλουν να τηρούν τους κανόνες της τάξης. Αυτό σημαίνει πως όχι μόνον παρακολουθούν και συμμετέχουν ενεργά στην καθημερινή εκπαιδευτική διδακτική διαδικασία αλλά και δεν παρακωλύουν το μάθημα, σεβόμενοι το δικαίωμα των συμμαθητών τους για μάθηση. Βασικό καθήκον κάθε μαθητή είναι η προσπάθεια και η μελέτη.
* Η αλλαγή αίθουσας για τη διδασκαλία ορισμένων μαθημάτων πρέπει να γίνεται χωρίς αργοπορία. Απαγορεύονται οι θορυβώδεις και ενοχλητικές εκδηλώσεις στους διαδρόμους του σχολείου κατά τη διάρκεια της λειτουργίας του.
* Ιδιαίτερη προσοχή απαιτείται στη συμπεριφορά των μαθητών κατά τη διάρκεια των διαλειμμάτων για λόγους πρόληψης ατυχημάτων. Οι μαθητές υποχρεούνται να παίζουν και να κινούνται στους υποδεικνυόμενους χώρους, φροντίζοντας αυτοί να διατηρούνται καθαροί. Η τήρηση των κανονισμών είναι επιβεβλημένη όχι μόνο για λόγους εύρυθμης λειτουργίας του Σχολείου αλλά και για λόγους ασφαλείας των παιδιών.
* Επίσης προσοχή, υπευθυνότητα και σχολαστική τήρηση των οδηγιών απαιτείται από τους μαθητές και κατά την χρήση των ηλεκτρονικών υπολογιστών, των εποπτικών μέσων, του αθλητικού υλικού και λοιπής υλικοτεχνικής υποδομής.
* Οι μαθητές σέβονται τα προσωπικά αντικείμενα των συμμαθητών τους και σε καμία περίπτωση δεν τα χρησιμοποιούν χωρίς την άδεια των κατόχων τους.
* Στις σχολικές εκδηλώσεις και γιορτές αλλά και στις διδακτικές επισκέψεις εκτός σχολείου οι μαθητές ακολουθούν τους συνοδούς εκπαιδευτικούς και συμπεριφέρονται με ευγένεια και ευπρέπεια.

Κάθε μαθητής/τρια δικαιούται:

* + Να απολαμβάνει τον σεβασμό των εκπαιδευτικών και των συμμαθητών του τόσο κατά την ώρα του μαθήματος όσο και κατά τον χρόνο εκτός τάξης.
	+ Να αναλαμβάνει εργασίες για αντικείμενα που τον ενδιαφέρουν και να ζητά τη βοήθεια των εκπαιδευτικών του για τη μέθοδο, τον σχεδιασμό, τις βιβλιογραφικές πηγές κ.τ.λ.
	+ Να επαινείται και να αμείβεται ηθικά για κάθε προσπάθεια που καταβάλλει προς όφελος δικό του ή των συμμαθητών του.
	+ Να επικοινωνεί όταν υπάρχει ανάγκη με τους γονείς του, μέσω τηλεφώνων του σχολείου, αφού ζητήσει άδεια.

Οι μαθητές είναι υποχρεωμένοι να τηρούν τον Κανονισμό του Σχολείου. Κάθε άλλο θέμα που θα ανακύπτει και δεν προβλέπεται στον παρόντα Κανονισμό θα αντιμετωπίζεται κατά περίπτωση από τον Διευθυντή και τον Σύλλογο των Διδασκόντων του σχολείου, σύμφωνα με τις αρχές της παιδαγωγικής επιστήμης και την κείμενη νομοθεσία.

* 1. Εξωσχολικά αντικείμενα

Απαγορεύονται στο σχολείο παντός είδους αντικείμενα που η χρήση τους μπορεί να θέσει σε κίνδυνο την υγεία και τη σωματική ακεραιότητα των μαθητών. Πιο αναλυτικά οι μαθητές, εκτός από τα αναγκαία σχολικά είδη για το ημερήσιο πρόγραμμά τους**, δεν επιτρέπεται να φέρνουν στο σχολείο μπάλες και παιχνίδια, πολύτιμα αντικείμενα ή άλλα υλικά.**

Επίσης εντός του σχολικού χώρου οι μαθητές **δεν επιτρέπεται να φέρνουν κινητά τηλέφωνα, ταμπλέτες, “έξυπνα” ρολόγια χειρός και οποιαδήποτε άλλη ηλεκτρονική συσκευή ή παιχνίδι** που διαθέτει σύστημα καταγραφής και επεξεργασίας εικόνας και ήχου.

* 1. Παιδαγωγικός έλεγχος

Το Σχολείο, ως φορέας αγωγής, έχει καθήκον να λειτουργεί έτσι ώστε οι μαθητές να συνειδητοποιήσουν ότι κάθε πράξη τους έχει συνέπειες, να μάθουν να αναλαμβάνουν την ευθύνη των επιλογών τους και να γίνουν υπεύθυνοι πολίτες. Αν η συμπεριφορά του μαθητή δεν εναρμονίζεται με την ιδιότητά του και αποκλίνει από την τήρηση του εσωτερικού κανονισμού του σχολείου, τότε ο μαθητής αντιμετωπίζει τον παιδαγωγικό έλεγχο, σύμφωνα με τις αρχές της ψυχολογίας και παιδαγωγικής που διέπουν την ηλικία του.

Οι γονείς ενημερώνονται από το Σχολείο για την όποια μη αποδεκτή συμπεριφορά των παιδιών τους. Η στενή συνεργασία Σχολείου-Γονέων είναι πάντα αναγκαία και επιβεβλημένη.

Σε κάθε περίπτωση και πριν από οποιαδήποτε απόφαση, λαμβάνεται υπόψη η βασική αρχή του σεβασμού της προσωπικότητας και των δικαιωμάτων του παιδιού.

Οι σωματικές ποινές δεν επιτρέπονται.

* 1. Επίδοση και αξιολόγηση μαθητών

Κάθε μαθητής αποτελεί μια ιδιαίτερη ξεχωριστή προσωπικότητα και έχει τις δικές του ανάγκες και τη δική του ψυχοσύνθεση. Αυτό κάνει πολύ δύσκολο και πολυσύνθετο το έργο της διαπαιδαγώγησης και αξιολόγησης του μαθητή.

Ο εκπαιδευτικός ορίζει συγκεκριμένη ημέρα και ώρα, κατά την οποία μπορεί ο κάθε γονέας/κηδεμόνας να ενημερώνεται για την πρόοδο του παιδιού του. Σε περίπτωση ανάγκης ο γονέας ή κηδεμόνας μπορεί να συναντηθεί με τον εκπαιδευτικό, αφού πρώτα τον/την ενημερώσει τηλεφωνικά για την επίσκεψή του.

Η ενημέρωση από τους εκπαιδευτικούς ειδικοτήτων γίνεται σε συνάντηση μετά από επικοινωνία για να οριστεί ο κατάλληλος χρόνος .

Στο τέλος κάθε τριμήνου ο εκπαιδευτικός αξιολογεί τη συνολική επίδοση των μαθητών του και παραδίδει τη βαθμολογία στο Διευθυντή. Ο Σύλλογος Διδασκόντων αποφασίζει την ημερομηνία κατά την οποία οι μαθητές θα πάρουν τους ελέγχους προόδου σε κλειστούς φακέλους.

* 1. Σχολικές Εκδηλώσεις - Δραστηριότητες

Το Σχολείο οργανώνει μια σειρά εκδηλώσεων/δραστηριοτήτων, που στόχο έχουν τη σύνδεση σχολικής και κοινωνικής ζωής, τον εμπλουτισμό των υπαρχουσών γνώσεων των μαθητών/τριών, την απόκτηση δεξιοτήτων ζωής και την ευαισθητοποίηση τους σε κοινωνικά θέματα.

Οι διδακτικές επισκέψεις και οι σχολικές γιορτές είναι μέρος της σχολικής ζωής, βοηθούν στην αποτελεσματικότερη πραγματοποίηση του σχολικού έργου, γι’ αυτό οι μαθητές δεν πρέπει να απουσιάζουν από αυτές, παρά μόνο αν έχουν σοβαρό λόγο. Φέτος λόγω COVID-19 θα ελαχιστοποιηθούν.

Οι ώρες προσέλευσης και αποχώρησης των μαθητών παραμένουν αμετάβλητες σε περίπτωση διδακτικής επίσκεψης, ενώ σε περίπτωση γιορτής το ωράριο διαμορφώνεται αναλόγως (π.χ. στις Εθνικές γιορτές ορίζεται η διάρκεια της γιορτής και **δε λειτουργεί το Ολοήμερο**.

**3.6 Ποιότητα του σχολικού χώρου**

Ένας από τους στόχους του Σχολείου πρέπει να είναι η καλλιέργεια της αίσθησης της ευθύνης στους μαθητές/τριες σε ότι αφορά την ποιότητα του σχολικού χώρου. Καθαροί και συντηρημένοι χώροι αιθουσών, εργαστηρίων, του αύλειου χώρου, της σχολικής περιουσίας διαμορφώνουν τον περιβάλλοντα χώρο μέσα στον οποίο θα καλλιεργηθεί η ψυχή του παιδιού.

Η προστασία του σχολικού κτιρίου και της περιουσίας του είναι υπόθεση όλων. Όλοι οφείλουμε να προσέχουμε τα έπιπλα και τις εγκαταστάσεις του Σχολείου. Κάθε καταστροφή, εκτός από τη ζημιά και τη δυσκολία αποκατάστασης, ασχημίζει και υποβαθμίζει τον χώρο στον οποίο βρισκόμαστε πολλές ώρες την ημέρα. Γι’ αυτό διατηρούμε τους χώρους καθαρούς, δεν γράφουμε στα θρανία και στους τοίχους, δεν προκαλούμε φθορές στα έπιπλα και στο εποπτικό υλικό. Επίσης, δεν καταστρέφουν τα σχολικά βιβλία που παρέχονται δωρεάν από την πολιτεία.

1. ΠΡΟΛΗΨΗ ΦΑΙΝΟΜΕΝΩΝ ΒΙΑΣ ΚΑΙ ΣΧΟΛΙΚΟΥ ΕΚΦΟΒΙΣΜΟΥ.

Η ανάπτυξη θετικού σχολικού κλίματος αποτελεί σημαντικό παράγοντα της διαδικασίας πρόληψης ή/και αντιμετώπισης φαινομένων βίας, παρενόχλησης, εξαναγκασμού και σχολικού εκφοβισμού.

Χαρακτηριστικά του θετικού και υγιούς σχολικού κλίματος είναι ο αμοιβαίος σεβασμός, η αποδοχή της διαφορετικότητας, η προώθηση της συνεργασίας με φορείς, η συνεργασία του Σχολείου με την οικογένεια, κ.ά.

Κάθε μορφή εκφοβισμού (πρόκληση σωματικού πόνου, διάδοση φημών, απομόνωση από παρέες, προσβλητικά λόγια και μηνύματα, ηλεκτρονικός εκφοβισμός κλπ.) απαγορεύεται αυστηρά,

ελέγχεται και αντιμετωπίζεται αναλόγως και κατά περίπτωση από τον εκπαιδευτικό, τη Διευθύντρια του Σχολείου , τον Σύλλογο Διδασκόντων σε συνεργασία με τους γονείς και σύμφωνα πάντα με την εκπαιδευτική νομοθεσία.

1. ΣΥΝΕΡΓΑΣΙΑ ΜΕ ΤΟΥΣ ΓΟΝΕΙΣ
	1. Σχολείο – Γονείς / Κηδεμόνες

Το σχολείο πρέπει να βρίσκεται σε αγαστή συνεργασία με την οικογένεια του μαθητή/τριας, με τον Σύλλογο Γονέων/Κηδεμόνων και Φορέων, των οποίων όμως ο ρόλος πρέπει να είναι διακριτός. Κάθε φορά που δημιουργείται θέμα το οποίο σχετίζεται με συγκεκριμένο μαθητή/τρια, ο πρώτος που θα πρέπει να ενημερωθεί σχετικά είναι ο γονέας/κηδεμόνας, ο οποίος πρέπει να συνεργαστεί με το Σχολείο.

Οι γονείς και οι κηδεμόνες εγγράφουν το μαθητή στο σχολείο, επικοινωνούν συχνά με τον Διευθυντή και με τους εκπαιδευτικούς της τάξης, παρακολουθούν τη φοίτηση, το ήθος και τη σχολική επίδοση και ενημερώνουν υπεύθυνα το σχολείο για όλα τα ζητήματα τα οποία σχετίζονται με τον μαθητή. Είναι πολύ σημαντικό επίσης να ενημερώνουν το δάσκαλο της τάξης για κάθε θέμα που αφορά τη σωματική και ψυχική υγεία του μαθητή.

Ο γονέας – κηδεμόνας:

* + - Δικαιούται να έχει πλήρη και υπεύθυνη ενημέρωση για το μαθητή και οφείλει να συμμετέχει στις τακτικές συγκεντρώσεις, καθώς και σε τυχόν έκτακτες που ορίζει ο εκπαιδευτικός της τάξης. Επίσης οφείλει και ο ίδιος να ενημερώνει το σχολείο για θέματα που μπορεί να επηρεάζουν την επίδοση ή τη συμπεριφορά του μαθητή στο σχολείο.
		- Καλείται από τους εκπαιδευτικούς του παιδιού ή τον Διευθυντή του σχολείου, όποτε κριθεί αναγκαίο, για την πορεία του μαθητή και κυρίως όταν υπάρχουν ιδιαίτερα προβλήματα στη μάθηση ή τη συμπεριφορά του. Είναι σημαντικό να μην παραβλέπεται ότι η εμπιστοσύνη του μαθητή στο σχολείο ενισχύεται και από τη θετική στάση των γονέων προς το σχολείο και τον δάσκαλο.

Για οποιοδήποτε θέμα παιδαγωγικό ή διδακτικό, οι γονείς απευθύνονται αρχικά στον αντίστοιχο εκπαιδευτικό της τάξης ή της ειδικότητας, οι οποίοι και θα διευθετήσουν το θέμα. Μόνο σε περίπτωση που παρίσταται ανάγκη απευθύνονται στο Διευθυντή του σχολείου.

* 1. Ενημέρωση Γονέων-Κηδεμόνων

Οι γονείς-κηδεμόνες οφείλουν να επικαιροποιούν τα στοιχεία επικοινωνίας τους, και να ενημερώνουν άμεσα τους εκπαιδευτικούς για κάθε αλλαγή, ώστε το σχολείο να έχει τα ισχύοντα τηλέφωνά τους και τις έγκυρες ηλεκτρονικές διευθύνσεις τους.

Οι γονείς - κηδεμόνες **μπορούν και πρέπει** να διαβάζουν προσεκτικά όλες τις ανακοινώσεις που αποστέλλονται με mail ή αναρτώνται στον πίνακα ανακοινώσεων του σχολείου ή στην ιστοσελίδα του σχολείου ώστε να ενημερώνονται για θέματα λειτουργίας του σχολείου.

Η Δ/νση του σχολείου και οι εφημερεύοντες είναι υπεύθυνοι δια νόμου για την ασφάλεια των παιδιών και διατηρούν τις πόρτες εισόδου και εξόδου του σχολείου τους κλειστές καθ’ όλη τη διάρκεια λειτουργίας του.

Οι γονείς - κηδεμόνες εισέρχονται στο σχολείο μόνο κατά τις προγραμματισμένες ώρες συναντήσεων με τους εκπαιδευτικούς των τάξεων και μετά από άδεια του Διευθυντή (με εξαίρεση την περίπτωση επείγουσας πρωινής ενημέρωσης εκπαιδευτικού από γονέα για τυχόν επείγον, έκτακτο θέμα).

Στις έκτακτες περιπτώσεις η είσοδος των γονέων γίνεται αποκλειστικά από την είσοδο επί της οδού Αίμονος.

* 1. Σχολείο - Φορείς

Ο Σύλλογος Γονέων και Κηδεμόνων αποτελεί την επίσημη συλλογική έκφραση της άποψης των Γονέων και Κηδεμόνων των μαθητών. Το σχολείο χρειάζεται και επιδιώκει τη συνεργασία του Συλλόγου για την προαγωγή του σχολικού έργου. Είναι προφανές ότι το εκπαιδευτικό έργο ανήκει στην αρμοδιότητα και ευθύνη των εκπαιδευτικών, του Συλλόγου των εκπαιδευτικών και του Διευθυντή του κάθε σχολείου. Τα θέματα όμως της παιδαγωγικής λειτουργίας, των ενδοσχολικών και εξωσχολικών εκδηλώσεων και το γενικότερο κλίμα στο σχολικό χώρο επηρεάζονται από την καλή συνεργασία των εκπαιδευτικών, της Διευθύντριας, του Συλλόγου Γονέων και Κηδεμόνων και τους τοπικούς φορείς.

Ένα δημοκρατικό σχολείο έχει ανάγκη από τη σύμπραξη όλων αυτών, για να επιτύχει στην αποστολή του. Ο κοινωνικός περίγυρος αποτελεί το περιβάλλον μέσα στο οποίο το σχολείο αναπτύσσει το μορφωτικό έργο του.

1. ΠΟΛΙΤΙΚΗ ΠΡΟΣΤΑΣΙΑ ΑΠΟ ΠΙΘΑΝΟΥΣ ΚΙΝΔΥΝΟΥΣ

Οι φυσικές καταστροφές παρουσιάζουν αυξητική τάση τα τελευταία χρόνια με ποικίλες συνέπειες στο ανθρωπογενές περιβάλλον. Οι σχολικές μονάδες, ως λειτουργικοί χώροι φιλοξενίας και δραστηριοποίησης ευάλωτης ομάδας του πληθυσμού, απαιτούν αυξημένο βαθμό ετοιμότητας έναντι των κινδύνων αυτών.

Για την προστασία από σεισμούς και συνοδά φυσικά φαινόμενα **επικαιροποιείται τακτικά το Σχέδιο Μνημονίου Ενεργειών για τη διαχείριση του Σεισμικού Κινδύνου και υλοποιούνται ασκήσεις ετοιμότητας** κατά τη διάρκεια του σχολικού έτους. Ο Σύλλογος Διδασκόντων, προβαίνει σε όλες τις απαιτούμενες ενέργειες που προβλέπονται για την αντιμετώπιση των έκτακτων αναγκών εντός του σχολικού χώρου. Επίσης οι Υπεύθυνοι των τμημάτων ενημερώνουν τους μαθητές/μαθήτριες για τους βασικούς κανόνες και τρόπους αντίδρασης κατά την εκδήλωση των φαινομένων αυτών.

 Διευκρινίζεται ότι οι μαθητές/μαθήτριες δεν αποχωρούν από το σχολείο μόνοι τους αλλά παραδίδονται στους γονείς/κηδεμόνες τους ή σε άλλα πρόσωπα που οι γονείς/κηδεμόνες έχουν ορίσει γραπτώς για τον σκοπό αυτό.

 Τέλος, σε καταστάσεις πανδημίας ή ακραίων-επικίνδυνων φαινομένων οι εκπαιδευτικοί, μαθητές/μαθήτριες, γονείς/κηδεμόνες, Διευθυντές/Διευθύντριες, οφείλουν να συμμορφώνονται και να ακολουθούν ρητά τις οδηγίες που εκδίδουν οι εκάστοτε αρμόδιοι φορείς/υπηρεσίες: π.χ. ΕΟΔΥ, ΥΠΑΙΘ, Υπουργείο Πολιτικής Προστασίας, κ.λ.π. για την εύρυθμη λειτουργία της σχολικής μονάδας και την ασφάλεια των μελών της. Σε περίπτωση έκτακτης ανάγκης, για την ασφάλεια των παιδιών έχει καταρτιστεί σχέδιο διαφυγής και πραγματοποιούνται ασκήσεις ετοιμότητας.

**Χώρος συγκέντρωσης των μαθητών σε περίπτωση σεισμού ορίζονται τα γήπεδα και έξοδος των μαθητών από την οδό Αίμονος.**

1. ΔΙΑΔΙΚΑΣΙΕΣ ΔΙΑΣΦΑΛΙΣΗΣ ΤΗΣ ΕΦΑΡΜΟΓΗΣ ΤΟΥ

Ο κοινά συμφωνημένος Κανονισμός βασίζεται στην ισχύουσα νομοθεσία και στις σύγχρονες παιδαγωγικές και διδακτικές αρχές. Η τήρησή του από όλους τους παράγοντες του Σχολείου (μαθητές/μαθήτριες, εκπαιδευτικούς, άλλο επιστημονικό προσωπικό, γονείς/κηδεμόνες βοηθητικό προσωπικό) με αμοιβαίο σεβασμό στον διακριτό θεσμικό ρόλο τους αποτελεί προϋπόθεση της εύρυθμης λειτουργίας του σχολείου και είναι το θεμέλιο πάνω στο οποίο μπορεί το Σχολείο να οικοδομήσει για να πετύχει τους στόχους και το όραμά του.

Θέματα που ανακύπτουν και δεν προβλέπονται από τον Κανονισμό, αντιμετωπίζονται κατά περίπτωση από την Διευθύντρια και τον Σύλλογο Διδασκόντων, σύμφωνα με τις αρχές της παιδαγωγικής επιστήμης και την κείμενη εκπαιδευτική νομοθεσία, σε πνεύμα συνεργασίας με όλα τα μέλη της σχολικής κοινότητας.

Ο παρόν Εσωτερικός Κανονισμός Λειτουργίας ισχύει για το σχολικό έτος 2021-2022

Οι γονείς/κηδεμόνες των μαθητών και μαθητριών θα ενημερωθούν ηλεκτρονικά σχετικά με τον κανονισμό του σχολείου.

Τον Παρόντα Εσωτερικό Κανονισμό Λειτουργίας του Σχολείου έλαβαν γνώση ο Σύλλογος Διδασκόντων και το Διοικητικό Συμβούλιο του Συλλόγου Γονέων και Κηδεμόνων , στο οποίο συμπεριλήφθηκαν οι προτάσεις τους και συμφώνησαν με τα ως άνω αναγραφόμενα.

Αφού συντάχθηκε και βεβαιώθηκε υπογράφεται όπως ακολουθεί, προκειμένου να αποσταλεί προς έγκριση :

Η Διευθύντρια Ο Πρόεδρος της Σχολικής Επιτροπής

 4ης  Κοινότητας Δήμου Αθηναίων

Η Υποδ/ντρια

 ΑΝΑΣΤΑΣΙΟΣ ΜΟΝΑΣΤΗΡΙΩΤΗΣ

Οι Εκπαιδευτικοί Τα μέλη του Διοικητικού Συμβουλίου

 Συλλόγου Γονέων και Κηδεμόνων

|  |
| --- |
| Εγκρίνεται |
| Η Συντονίστρια Εκπαιδευτικού Έργου (Η οποία έχει την παιδαγωγική ευθύνη του σχολείου)…………………………………………………………Ημερομηνία: …………………………………………………. | Διευθυντής Εκπαίδευσης Α΄Δ/νσης Αθήνας.…………………………………………………………Ημερομηνία: …………………………………………………. |